पार्षद मीरा शर्मा ने नगर निगम आयुक्त को अपना त्यागपत्र सौंप दिया है जिसे आयुक्त ने मंजूर कर लिया है। मीरा शर्मा के त्यागपत्र देने के बाद से राजधानी शिमला में राजनीतिक सरगर्मियां भी तेज हो गई हैं, वहीं राजनीतिक पार्टियां भी अब नए चहेरे की तलाश में जुट गई हैं। कांग्रेस, भाजपा व माकपा तीनों ही राजनीतिक दल कांग्रेस के इस वार्ड से अपने प्रत्याशियों को खोजने में जुट गए हैं, वहीं भाजपा सांगटी की खाली हुई इस सीट पर अपना कब्जा जमाने की रणनीति बनाने में जुट गई है। इस वार्ड से आगामी 4 सालों के लिए नया पार्षद का चुनाव किया जाएगा ताकि वार्ड का प्रतिनिधित्व किया जा सके, चुनाव न होने तक यह सीट खाली रहेगी। वहीं मीरा के इस्तीफे से सदन में कांग्रेसी पार्षदों की संख्या अब महज 12 रह गई है।